Turist li kien qed jattendi għal re-enactment tal-qtil tal-patrijott Malti Dun Mikiel Xerri u sħabu minn suldati Franċiżi, seraq ix-xena wara li mal-faqqatura tal-ixkubetti spiċċa kobba fl-art. Filmat miġbud minn cameraman ta’ tvm.com.mt waqt l-attività li seħħet ftit tal-jiem ilu fil-Birgu juri lit-turist pront bil-camera f’idu biex jaqbad il-mument tal-isparatura. Madankollu hekk kif is-suldati “fetħu n-nar” fuq l-atturi li kienu qed jagħmlu l-parti ta’ Dun Mikiel Xerri u sħabu, it-turist nieżel magħhom fl-art fost il-kommossjoni li nqalgħet meta kienu bosta li ħasbu li t-turist intlaqat “mit-tiri” sparati.